GRADSKO KAZALIŠTE MLADIH, SPLIT

Trg Republike 1

**ZAPISNIK**

sedme sjednice Kazališnog vijeća GKM-a

Sjednica Kazališnog vijeća GKM-a održana je 09. listopada 2022. u prostorijama GKM-a s početkom u 18:00 sati.

Prisutni:

1.     Siniša Novković (sudjeluje telefonski), predsjednik Vijeća

2.     Vinko Mihanović (sudjeluje telefonski), podpredsjednik Vijeća

3.     Zlatko Aljinović (sudjeluje telefonski), član Vijeća

4.     Marija Dukić (sudjeluje telefonski), članica Vijeća

5.     Željana Cvitanović, članica Vijeća

6.     Ivo Perkušić, ravnatelj

7.     Irena Bitanga, tajnica Kazališta

8.     Mirza Banović, voditeljica računovodstva

 S obzirom da i predsjednik i zamjenik predsjednika Kazališnog vijeća u radu sjednice sudjeluju telefonski, radi lakšeg vođenja sjednice članovi Vijeća jednoglasno daju suglasnost da sjednicu vodi članica Vijeća Željana Cvitanović.

Prije početka sjednice, predsjedavajuća utvrđuje postojanje kvoruma te iznosi prijedlog dnevnog reda:

**Dnevni red:**

1. Usvajanje Zapisnika 6. sjednice Kazališnog vijeća
2. Utvrđivanje teksta natječaja za ravnatelja GKM-a
3. Davanje posebne ovlasti ravnatelju za sklapanje ugovora u svoje ime i za svoj račun s Kazalištem
4. Devetomjesečno programsko i financijsko izvješće
5. Usvajanje prijedloga Programa rada i Financijskog plana GKM-a za 2023. godinu s projekcijama za 2024. i 2025. godinu
6. Razno

Vijećnici su suglasni da se točka 4. briše s prijedloga te da se uvrsti na dnevni red sljedeće sjednice.

Utvrđuje se dnevni red sjednice kako slijedi:

1. Usvajanje Zapisnika 6. sjednice Kazališnog vijeća

2. Utvrđivanje teksta natječaja za ravnatelja GKM-a

3. Davanje posebne ovlasti ravnatelju za sklapanje ugovora u svoje ime i za svoj

račun s Kazalištem

4. Usvajanje prijedloga Programa rada i Financijskog plana GKM-a za 2023. godinu

s projekcijama za 2024. i 2025. godinu

5. Razno

**Točka 1.**

Članovi Vijeća jednoglasno usvajaju zapisnik s prethodne sjednice.

**Točka 2.**

Članovi Vijeća zamolili su tajnicu Kazališta da za sljedeću sjednicu pripremi nacrt teksta natječaja za ravnatelja, priloživši joj upute koje je Vijeće dobilo od Odsjeka za kulturu Odjela za društvene djelatnosti Grada Splita te prijedloge vijećnika Zlatka Aljinovića.

**Točka 3.**

Ravnatelj Ivo Perkušić obratio se članovima Vijeća s molbom da mu se izda posebna ovlast za sklapanje ugovora s Kazalištem u svoje ime i za svoj račun, kojim ugovorom se regulira angažman ravnatelja u premijernoj predstavi *Mačak u čizmama*. Vijećnicima je prethodno proslijeđen nacrt ugovora.

Članovi Vijeća suglasni su s uvjetima ugovora o angažmanu ravnatelja u Kazalištu te jednoglasno donose odluku kojom se ravnatelj ovlašćuje da u svoje ime i za svoj račun sklopi s Kazalištem ugovor o pripremi i izvođenju uloge u predstavi Kazališta *Mačak u čizmama*, a sve sukladno uvjetima navedenima u gore spomenutom nacrtu ugovora.

**(Odluka 1/VII).**

**Točka 4.**

Ravnatelj je prisutnima prezentirao Program rada Kazališta za sljedeću godinu dok je voditeljica računovodstva gđa Mirza Banović izložila najbitnije dijelove Financijskog plana za 2023. godinu s projekcijama za 2024. i 2025. godinu.

Na upit vijećnika gdina Zlatka Aljinovića o mogućnosti povećanja prihoda zaposlenika, gđa Banović odgovara kako su rashodi za zaposlene izračunati uzimajući u obzir najnovije izmjene Pravilnika o porezu na dohodak ali zbog limita za ovu vrstu rashoda koji je uputom za izradu financijskog plana dao Osnivač, ovim iznosom nisu pokrivena neka materijalna prava zaposlenih koja se jamče kolektivnim ugovorom.

Budući da nije bilo daljnjih pitanja, prijedlog Programa rada i Financijskog plana Gradskog kazališta mladih za 2023. s projekcijama za 2024. i 2025. stavljen je na glasanje te je isti jednoglasno usvojen.

**(Odluka 2/VII).**

**Točka 5.**

Pod točkom „Razno“ ravnatelj je zahvalio članovima Vijeća na razumijevanju koje su pokazali, a vezano uz kratkoću rokova u kojima je Kazalište bilo u obvezi izrade rebalansa Financijskog plana za 2022. kao i Financijskog plana za 2023.

Sjednica je završila u 18:30.

Željana Cvitanović, predsjedavajuća

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Irena Bitanga, zapisničarka

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Klasa: 612-03/22-01/182

Urbroj: 2181-110-22-1

Split, 10. listopada 2022.